אני רוצה תמיד עיניים | מיאנמר | התצפית בפה אן
ה-תצפית בפה אן/
פה-אן בעיני זה אחד המקומות הכי יפים וקסומים במיאנמר. עם נוף של שדות ירוקים, בריכות מים ונחלים זורמים, מערות, תצפיות ופגודות (כמובן), זה מהמקומות האלה שפשוט ממלא את הלב לראות אותם. יש בפה-אן הרבה מקומות יפים ומעניינים שבכל הוסטל יודעים להמליץ עליהם, אבל יש מקום אחד ששבה את ליבי במיוחד ואותו דווקא גילינו ממש במקרה: ה-תצפית היפה מכל התצפיות.
נתחיל מאיך נוסעים? אני מאוד ממליצה לשכור אופנוע (וקסדות!) כשמסתובבים בפה-אן. אפשר לעשות את זה דרך כל הוסטל וזה מאפשר הרבה חופש תנועה באזור המקסים הזה. הכבישים במצב סביר ביותר ולא עמוסים כך שהנהיגה די נוחה.
לתצפית היפה מכל התצפיות: נוסעים על כביש 85 לכיוון דרום-מזרח מהעיירה, ל"Blue Lake". זה מקום מוכר יחסית ובהוסטלים יודעים להכווין. בגוגל מפס אין סימון של הדבר הזה, אבל למי שמשתמש במפס.מי - אחרי הכפר Ein Du לוקחים את הכביש השמאלי ובאיזשהו שלב משמאל יש גשר ארוך שמוביל לשם. במפס.מי יש סימון של בריכה עם השם "Longnya".
ה-Blue Lake זו בריכה שאפשר לשחות בה, אבל כיפיות המים תלויה בעונה ולעיתים הם ירקרקים למדי. חוץ מזה, אנחנו נתקלנו שם בדגים נושכים (נושכים באמת, לא סתם מורידים עור יבש מכפות הרגליים!)- קחו בחשבון.
טבילה מקדימה
מהבריכה הזו יוצא שביל ברור מאוד שמטפס לגבעה שמעל הבריכה, שהיא מאוד בולטת על רקע הנוף השטוח. מדובר בטיפוס של כ-20-30 דקות בלבד, שבסופו מגיעים לפגודה (שמסומנת במפס.מי בתור "temple") שבראש הגבעה וממנה יש תצפית פנורמית מרהיבה (!!!) על כל האזור. למי שמוכן לנהוג חזרה בחושך – מומלץ בחום רב לטפס בשקיעה.